**A veszélyes áru csomagoló- és szállítóeszközök korábban kiadott gyártási típus jóváhagyási engedélyének meghosszabbítása**

*A Veszélyes Áruk Nemzetközi Közúti Szállításáról szóló Megállapodás „A” és „B” Melléklete kihirdetéséről, valamint a belföldi alkalmazásának egyes kérdéseiről szóló rendelet* (ADR), és *a Nemzetközi Vasúti Fuvarozási Egyezmény (COTIF) módosításáról Vilniusban elfogadott,   
1999. június 3-án kelt Jegyzőkönyv C Függeléke Mellékletének kihirdetéséről, valamint a belföldi alkalmazásának egyes kérdéseiről szóló Korm. rendelet* (RID) 2020. január 1-jét megelőzően a műszaki biztonsági hatóság feladatkörébe utalta a veszélyes áruk szállításának használatára szánt nem nyomástartó tartályok, tartányok csomagolóeszközök, IBC-k, nagycsomagolások, ömlesztettáru-konténerek jóváhagyásával kapcsolatos hatósági feladatokat.

2020. január 1-től *a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. rendelet* alapjána katasztrófavédelmi hatóság, a hivatásos katasztrófavédelmi szerv központi szerve (BM OKF) hatáskörébe utalta a veszélyes áruk szállításának használatára szánt nem nyomástartó, azaz a légköri nyomáshoz viszonyítva 50 kPa mértékű túlnyomást vagy vákuumot meg nem haladó nyomásra tervezett tartályok, tartányok - a vasúti kocsira szerelt tartány kivételével -, csomagolóeszközök, IBC-k, nagycsomagolások, ömlesztettáru-konténerek jóváhagyásával kapcsolatos hatósági feladatokat.

*A veszélyes áru szállítására használt nem nyomástartó csomagoló- és szállítóeszközök gyártásának engedélyezésére, ellenőrzésére és szankcionálására vonatkozó hatósági tevékenységről szóló 600/2022. (XII. 28.) Korm. rendelet* alapján kiadott engedélyek időbeli hatálya a vizsgálati jegyzőkönyvek érvényességi idejéig tart.

Amennyiben a kibocsájtott határozatok hatályukat vesztik (érvényességi idejük lejár), akkor új engedélyezési eljárást szükséges lefolytatni és ennek megfelelően – új laborvizsgálati jegyzőkönyv alapján – új hatósági határozat és a gyártott eszközre új jelölés kerül kiadásra. Ennek kézhezvételéig azonban a lejárt engedély alapján már nem gyárthatóak a kérdéses csomagolóeszközök.